Aktîvîstanê Ciwanan ê Welatperweran û Cinîyan ê Ciwanan ê Têkoşeran ê Başûrê Kurdîstanî bi çalakîya rayraşîyayîşî PDKyo ke hemkarîya dewleta tirke keno û hêzanê xo erşaweno herêmanê gerîlayan, şermezar kerd.
Rayraşîyayîş de sloganê sey 'Biciwîyo Xoverdayîşê Gerîlayan', 'Bimiro îxanet' ameyî vatene. Rayraşîyayîşî ra dima kuçeyê Saholekî de eşkerayîye ameye dayene.
Ciwanan eşkerayîye pare kerd ke PDK çend serran ra nata binê tesîrê îstîxbaratê Tirkîya de yo û xizmetê dewleta tirke keno. Ciwanan bale ante cezaya îdamî ya seba di ciwananê kurdan ser û vat: ''PDK bi fermanê dewleta tirke wazeno ciwananê kurdan darde bikero. Ciwanan vat ê do verê plananê PDKyî bigêrê.
